rejauldu/bengali-wikipedia huggingface dataset:
নার্গিস (লাতিন: Narcissus) হল পৃথিবীর প্রথম চাষকৃত ড্যাফোডিল।Narcissus tazetta and Narcissus jonquilla have also been considered as possibilities. একে গ্রিক পৌরাণিক চরিত্র নার্সিসাস হিসেবে ধরা হয়। এটি Narcissus গণের নির্দিষ্ট প্রজাতি। এই ফুল তীব্র সুগন্ধ, সাদা পাপড়ি ও পাপড়ির উপর লাল প্রান্তযুক্ত বলয় যুক্ত। নার্গিস ফুলের গাছ ২০-৪০ সেমি (৭.৯-১৫.৭ ইঞ্চি) পর্যন্ত লম্বা হয়। এটি উত্তর আমেরিকা ও ইউরোপ মহাদেশে প্রাকৃতিকভাবে জন্মায়।Linnaeus, Carl von. 1753.  Species Plantarum 1: 289, Narcissus poeticusRafinesque, Constantine Samuel. 1838. Flora Telluriana 4: 20, as Autogenes angustifolius and 	Autogenes poeticusPugsley, Herbert William. 1915. Journal of Botany, British and Foreign 53(Suppl. 2): 36, as Narcissus hellenicusSell, Peter Derek. 1996. Flora of Great Britain and Ireland  5: 363, as Narcissus poeticus subsp. majalisDulac, Joseph. 1867. Flore du Département des Hautes-Pyrénées,  133, as Stephanophorum purpuraceum   গ্যালারি    তথ্যসূত্র    বহিঃসংযোগ   ইউএসডিএ উদ্ভিদ প্রোফাইল  ফটো গ্যালারি  তেলা বোটানিকাল ৪৩৬৩৪  পোয়েটিকাস বিষয়শ্রেণী:১৭৫৩-এ বর্ণিত উদ্ভিদ বিষয়শ্রেণী:ফুল বিষয়শ্রেণী:বাগানের উদ্ভিদ বিষয়শ্রেণী:গ্রিসের উদ্ভিদকুল‎ বিষয়শ্রেণী:ফ্রান্সের উদ্ভিদকুল‎ বিষয়শ্রেণী:স্পেনের উদ্ভিদকুল‎ বিষয়শ্রেণী:ইতালির উদ্ভিদকুল‎ বিষয়শ্রেণী:অস্ট্রিয়ার উদ্ভিদকুল‎ বিষয়শ্রেণী:রোমানিয়ার উদ্ভিদকুল‎ বিষয়শ্রেণী:ইউক্রেনের উদ্ভিদকুল‎ বিষয়শ্রেণী:তুরস্কের উদ্ভিদকুল‎ বিষয়শ্রেণী:ক্রোয়েশিয়ার উদ্ভিদকুল‎ বিষয়শ্রেণী:আলবেনিয়ার উদ্ভিদকুল‎ বিষয়শ্রেণী:সুইজারল্যান্ডের উদ্ভিদকুল‎ বিষয়শ্রেণী:হাঙ্গেরির উদ্ভিদকুল‎ বিষয়শ্রেণী:উদ্যান উদ্ভিদ বিষয়শ্রেণী:ঔষধি উদ্ভিদ
ইকবাল ইমাম (জন্ম ১৭ জুলাই ১৯৬৯) একজন পাকিস্তানি সাবেক ক্রিকেটার ।  ১৯৮৯ থেকে ২০০৫ সাল পর্যন্ত ১৪৭টি প্রথম-শ্রেণীর এবং ১১৫টি লিস্ট এ ম্যাচ খেলেছেন  এপ্রিল ২০১৯ সালে, তাকে দক্ষিণ আফ্রিকা সফরের আগে পাকিস্তান মহিলা ক্রিকেট দলের ব্যাটিং কোচ হিসেবে নিযুক্ত করা হয়।     তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:ইউনাইটেড ব্যাংক লিমিটেডের ক্রিকেটার বিষয়শ্রেণী:পাবলিক ওয়ার্কস ডিপার্টমেন্টের ক্রিকেটার বিষয়শ্রেণী:পাকিস্তান ন্যাশনাল শিপিং কর্পোরেশনের ক্রিকেটার বিষয়শ্রেণী:পাকিস্তান কাস্টমসের ক্রিকেটার বিষয়শ্রেণী:করাচির ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৬৯-এ জন্ম
ওয়াজিব (وَاجِبٌ), এটা মুসলিম সমাজে বহুল ব্যবহৃত আরবি শব্দ। এটা মুহাম্মাদ (সাঃ) এর মুখ নিঃসৃত আরবি শব্দও বটে। বাংলায় ওয়াজিব এর অর্থ কর্তব্য। যার উপর আমল করলে সাওয়াব পাওয়া যাবে আর পরিত্যাগ করলে শাস্তি পেতে হবে। কিছু ইসলামি বিশেষজ্ঞদের মতে, যা করার আদেশ জন্নী দলীল তথা ফরজের তুলনায় দুর্বল দলীল দ্বারা প্রমাণিত, তাকে ওয়াজিব বলে। ফরজের পরই ওয়াজিব এর স্থান।  এই শব্দের অন্যতম বিশেষত্ব হল, মুহাম্মদ (সাঃ) নিজে এই শব্দটা উনার হাদিসে ব্যবহার  করেছেন।  ওয়াজিব (وَاجِبٌ) শব্দ সংবলিত একটি হাদিস নিচে উল্লেখ করা হল: حَدَّثَنَا عَلِيٌّ، قَالَ حَدَّثَنَا حَرَمِيُّ بْنُ عُمَارَةَ، قَالَ حَدَّثَنَا شُعْبَةُ، عَنْ أَبِي بَكْرِ بْنِ الْمُنْكَدِرِ، قَالَ حَدَّثَنِي عَمْرُو بْنُ سُلَيْمٍ الأَنْصَارِيُّ، قَالَ أَشْهَدُ عَلَى أَبِي سَعِيدٍ قَالَ أَشْهَدُ عَلَى رَسُولِ اللَّهِ صلى الله عليه وسلم قَالَ ‏ "‏ الْغُسْلُ يَوْمَ الْجُمُعَةِ وَاجِبٌ عَلَى كُلِّ مُحْتَلِمٍ، وَأَنْ يَسْتَنَّ وَأَنْ يَمَسَّ طِيبًا إِنْ وَجَدَ ‏"‏‏.‏ قَالَ عَمْرٌو أَمَّا الْغُسْلُ فَأَشْهَدُ أَنَّهُ وَاجِبٌ، وَأَمَّا الاِسْتِنَانُ وَالطِّيبُ فَاللَّهُ أَعْلَمُ أَوَاجِبٌ هُوَ أَمْ لاَ، وَلَكِنْ هَكَذَا فِي الْحَدِيثِ‏.‏ قَالَ أَبُو عَبْدِ اللَّهِ هُوَ أَخُو مُحَمَّدِ بْنِ الْمُنْكَدِرِ وَلَمْ يُسَمَّ أَبُو بَكْرٍ هَذَا‏.‏ رَوَاهُ عَنْهُ بُكَيْرُ بْنُ الأَشَجِّ وَسَعِيدُ بْنُ أَبِي هِلاَلٍ وَعِدَّةٌ‏.‏ وَكَانَ مُحَمَّدُ بْنُ الْمُنْكَدِرِ يُكْنَى بِأَبِي بَكْرٍ وَأَبِي عَبْدِ اللَّهِ‏.  আলী ইবনু আবদুল্লাহ (রহঃ) ... আমর ইবনু সুলাইম আনসারী (রাঃ) থেকে বর্ণিত, তিনি বলেন, আবূ সায়ীদ খুদরী (রাঃ) বলেন, আমি এ মর্মে সাক্ষ্য দিচ্ছি যে, রাসূলুল্লাহ সাল্লাল্লাহু আলাইহি ওয়াসাল্লাম বলেছেনঃ জুম্মার দিন প্রত্যেক বালিগের জন্য গোসল করা কর্তব্য। আর মিসওয়াক করবে এবং সুগন্ধি পাওয়া গেলে তা ব্যবহার করবে। আমর (ইবনু সুলাইম) (রহঃ) বলেন, গোসল সম্পর্কে আমি সাক্ষ্য দিচ্ছি তা কর্তব্য। কিন্তু মিসওয়াক ও সুগন্ধি কর্তব্য কিনা তা আল্লাহই ভাল জানেন। তবে হাদীসে এরূপই আছে। [সহিহ বুখারী, হাদিস নং ৮৮০, সহিহ হাদিস]    আরও দেখুন   ফরজ  মাসআলা-মাসায়েল   তথ্যসূত্র   বিষয়শ্রেণী:ইসলামি পরিভাষা
আল-গাবাহ আক্রমণ বা আল-গাবাহ অভিযান ছিল ইসলামি নবি মুহাম্মাদের একটি সামরিক অভিযান যা ইসলামি বর্ষপঞ্জি (হিজরী সন) অনুযায়ী ৬ষ্ঠ হিজরীতে (৬২৭ খ্রিস্টাব্দে) সংঘটিত হয়েছিল। এই অভিযানে মুহাম্মাদ কর্তৃক প্রদত্ত কোন আদেশ ছিলনা, বরং উয়ানাহ বিন হিসন আল-ফাজারিকে মুহাম্মাদের ২০টি উট হরণ করতে দেখে আমর ইবনুল আকওয়া তার ওপর আক্রমণ করেন। আক্রমণকালে একজন উটের রাখাল নিহত হয় এবং তার স্ত্রীকে বন্দী করা হয়।   পটভূমি  বনু লাহিয়ান অভিযান শেষে মুহাম্মাদ যখন মদিনায় ফিরে আসেন, তখন উয়ানাহ বিন হিসন আল-ফাজারি এবং বনু গাতফান গোত্রের অশ্বারোহীরা মুহাম্মাদের দুগ্ধজাত উটের উপর আক্রমণাত্মক অভিযান চালায়। তারা বনু গিফার গোত্রের এক ব্যক্তিকে হত্যা করে এবং তার স্ত্রীকে অপহরণ করে।  আমর ইবনে আল-আকওয়া ঘটনাটি লক্ষ্য করে তাদের অনুসরণ করলেন এবং তাদের দিকে তীর নিক্ষেপ করলেন এবং পশ্চাদ্ধাবন করার সময় মুসলমানদেরকে সাহায্যের জন্য ডাকলেন। অতপর মুহাম্মাদ মদিনার জনগণকে সতর্ক করেন এবং মুসলিম অশ্বারোহী বাহিনীকে শক্তিবৃদ্ধিমূলক সাহায্যের জন্য প্রেরণ করেন এবং যু ক্বারাদের অভিযান পরিচালিত হয়।   প্রধান সূত্র  ইবনে সা'দের রচিত গ্রন্থ আত-তাবাকাতুল কবীর-এর ২য় খণ্ডে এই ঘটনার উল্লেখ আছে।  মুসলিম পণ্ডিত তাবারি ইসলামের ইতিহাস গ্রন্থের ৮ম খণ্ডে এই ঘটনা নিম্নলিখিতরূপে উল্লেখ করেছেন:   আরও দেখুন   মুহাম্মাদের নেতৃত্বে যুদ্ধের তালিকা   তথ্যসূত্র   বিষয়শ্রেণী:মুহাম্মাদের যুদ্ধ বিষয়শ্রেণী:৬২৭ বিষয়শ্রেণী:যুদ্ধ বিষয়শ্রেণী:অপহরণ বিষয়শ্রেণী:অভিযান বিষয়শ্রেণী:৬২০-এর দশকের সশস্ত্র সংঘাত
ফাঁপোর ইউনিয়ন বাংলাদেশের বগুড়া জেলার বগুড়া সদর উপজেলার একটি ইউনিয়ন।  অবস্থান এটি বগুড়া জেলার বগুড়া সদর উপজেলার কাহালু রোডে  কৈচড় বাজার নামক স্থানে অবস্থিত। বগুড়া শহর হতে এর দূরত্ব প্রায় ৫ কিলোমিটার।  যোগাযোগ   আয়তন অত্র ইউনিয়নের আয়তন ১৫ বর্গকিলোমিটার। ইতিহাস জনসংখ্যা ২০০১ সালের আদমশুমারী অনুযায়ী ইউনিয়নের মোট জনসংখ্যা ১৪,১১০ জন। প্রশাসনিক কাঠামো  শিক্ষা ব্যবস্থা অত্র ইউনিয়নের শিক্ষা প্রতিষ্ঠানের সংখ্যাসমূহ  কলেজ ১টি  উচ্চ বিদ্যালয় ২টি  দাখিল মাদ্রাসা ১টি  কওমি মাদ্রাসা ১টি  সরকারি প্রাথমিক বিদ্যালয় ৩টি এবং  বেসরকারি প্রাথমিক বিদ্যালয় ১টি  হাট-বাজার  কৈচড় বাজার  জনপ্রতিনিধি ইউনিয়নের বর্তমান চেয়ারম্যান মেহেদী হাসান  ধর্মীয় উপাসনালয় অত্র ইউনিয়নে মোট ২৫টি মসজিদ, ১টি মন্দির ও ৮টি ঈদগাহ রয়েছে।  দর্শনীয় স্থান  তথ্যসূত্র
জেওনজু বিশ্বকাপ স্টেডিয়াম দক্ষিণ কোরিয়ার জেওনজু শহরের একটি ফুটবল স্টেডিয়াম। এটি জেওনবুক হুন্দাই মোটরস এর হোম ভেন্যু। স্টেডিয়ামের ধারণক্ষমতা ৪২,৪৭৭। ২০১১ এএফসি চ্যাম্পিয়ন্স লিগের ফাইনাল এই স্টেডিয়ামে অনুষ্ঠিত হয়েছিল।   ইতিহাস  জেওনজু বিশ্বকাপ স্টেডিয়ামটি ২০০২ ফিফা বিশ্বকাপের জন্য নির্মিত হয়েছিল যা দক্ষিণ কোরিয়া এবং জাপান যৌথভাবে আয়োজন করেছিল। স্টেডিয়ামটির নির্মাণকাজ শুরু হয় ১৯ ফেব্রুয়ারি ১৯৯৯ এবং আনুষ্ঠানিকভাবে দুই বছর পরে, ৮ নভেম্বর ২০০১ তারিখে, দক্ষিণ কোরিয়ার প্রেসিডেন্ট কিম দায়ে জং দ্বারা উদ্বোধন করা হয়।   ২০০২ ফিফা বিশ্বকাপ  জেওনজু বিশ্বকাপ স্টেডিয়াম ২০০২ ফিফা বিশ্বকাপের তিনটি ম্যাচ আয়োজন করে, দুটি গ্রুপ পর্বের ম্যাচ এবং একটি শেষ ১৬ ম্যাচ আয়োজন করে।  তারিখদল ১ ফলাফল দল ২পর্বজুন ৭, ২০০২৩-১গ্রুপ বিজুন ১০, ২০০২৪-০গ্রুপ ডিজুন ১৭, ২০০২০-২শেষ ১৬  চিত্রশালা  তথ্যসূত্র  বহিঃসংযোগ   জেওনজু স্পোর্টস ফ্যাসিলিটিস ম্যানেজমেন্ট সেন্টার    জেওনবুক হুন্দাই মোটরস অফিসিয়াল সাইট   জেওনবুক হুন্দাই মোটরস অফিসিয়াল সাইট   বিশ্ব স্টেডিয়াম 전북 현대와 전주의 미래와 함께하는 전주 월드컵 경기장  - কে-লিগের স্বপ্নের স্টেডিয়াম   বিষয়শ্রেণী:জেওনজুতে ভবন ও কাঠামো বিষয়শ্রেণী:জেওনবুক হুন্দাই মোটরস বিষয়শ্রেণী:২০০২ ফিফা বিশ্বকাপের স্টেডিয়াম দক্ষিণ কোরিয়ায় বিষয়শ্রেণী:দক্ষিণ কোরিয়ার ফুটবল ভেন্যু বিষয়শ্রেণী:উত্তর জেওলা প্রদেশে খেলাধুলার স্থান বিষয়শ্রেণী:জেওনজুতে খেলাধুলা বিষয়শ্রেণী:স্পোর্টস ভেন্যু ২০০১ সালে সম্পন্ন হয়েছে বিষয়শ্রেণী:কে লিগ ১ স্টেডিয়াম বিষয়শ্রেণী:২০০১ দক্ষিণ কোরিয়ায় স্থাপনা
মুহাম্মদ আল জুরকানি (১৬৪৫-১৭১০ খ্রিস্টাব্দেTahrif - Tirmidhi and the 'city of knowledge' hadith) (আরবী: محمد الزرقاني) একজন সুন্নি মালিকি ইসলামি পণ্ডিত ছিলেন ।  নাম তার পূর্ণ নাম ইমামDepartments - Academy আবু আবদুল্লাহ ইবনে ফুজলাহ মুহাম্মদ ইবনে আবদুল বাকী আল-আজহারি আল-জুরকানি আল-মালিকিmelvyl.cdlib.org  জীবনী তিনি আবদুল বাকী আল-জুরকানির পুত্র এবং বিখ্যাত গ্রন্থ আল মাওয়াহিবুল লাদুন্নিয়াহ-এর ভাষ্যকার এবং মুওয়াত্তারও ভাষ্যকার তিনি ।  কাজ শারহুল মুয়াত্তা আল-মালিক (আল জুরকানি) শারহুল মাওয়াহিবুল লাদুন্নিয়াহ মুখতাসারুল মাকাসিদিল হাসানা ফি বায়ানি কাসির মিনাল আহাদিসিল মুশতাহারা আলাল আলসিনাহ/তালিফ মুহাম্মদ ইবনে আবদুল বাকী আল-জুরকানি তাহকিক মুহাম্মদ ইবনে  লুতফিল সাব্বাঘ শারহু বায়কুনিয়া,Departments - Academy  আরও দেখুন ইসলামের সমসাময়িক মুসলিম পণ্ডিতদের তালিকা  তথ্যসূত্র  বিষয়শ্রেণী:১৬৪৫-এ জন্ম বিষয়শ্রেণী:১৭১০-এ মৃত্যু বিষয়শ্রেণী:মালিকি ফিকহ পণ্ডিত বিষয়শ্রেণী:আশআরি ব্যক্তি
চার্লস আলফ্রেড কোলসন  (১৩ ডিসেম্বর ১৯১০ – ৭ জানুয়ারি ১৯৭৪) হলেন একজন ব্রিটিশ ফলিত গণিতবিদ এবং তত্ত্বীয় রসায়নবিদ।  কোলসন আণবিক গঠন, গতিবিদ্যা এবং প্রতিক্রিয়াশীলতার সমস্যায় ভ্যালেন্সির কোয়ান্টাম তত্ত্বের প্রয়োগের পথিকৃৎ হিসাবে তার প্রধান বৈজ্ঞানিক কাজগুলো করেন। তিনি একজন মেথোডিস্ট সাধারণ প্রচারকও ছিলেন যিনি ১৯৬২ থেকে ১৯৬৮ সাল পর্যন্ত ওয়ার্ল্ড কাউন্সিল অফ চার্চেসে দায়িত্ব পালন করেছিলেন এবং ১৯৬৫ থেকে ১৯৭১ সাল পর্যন্ত অক্সফামের চেয়ারম্যান ছিলেন।   প্রাথমিক জীবন   চার্লস কোলসন এবং তার ছোট যমজ ভাই জন মেটক্যাফ কোলসনের বাবা-মা ছিলেন মিডল্যান্ডস থেকে আসা শিক্ষাবিদ। যমজ সন্তানদের জন্ম হয়েছিল যখন তাদের বাবা আলফ্রেড ডুডলি টেকনিক্যাল কলেজের অধ্যক্ষ এবং মেথডিস্ট সানডে স্কুলের সুপারিনটেনডেন্ট ছিলেন এবং তাদের মা অ্যানি সিনসিয়ার হ্যানকক কাছাকাছি টিপটন এলিমেন্টারি স্কুলের প্রধান শিক্ষিকা ছিলেন। কোলসনের বাবা-মা বাড়িতে একটি ধর্মীয় মেথডিস্ট পরিবেশ বজায় রাখতেন। কোলসন ভাইদের বয়স যখন ১০ বছর তখন তাদের বাবাকে ইংল্যান্ডের দক্ষিণ-পশ্চিমের টেকনিক্যাল কলেজের সুপারিনটেনডেন্ট নিযুক্ত করা হয় এবং পরিবারটি ব্রিস্টলে চলে আসে। চার্লস যখন ১৩ বছর বয়সে উপনীত হয় তখন তাকে ব্রিস্টলের ক্লিফটন কলেজে বৃত্তি প্রদান করা হয়"Clifton College Register" Muirhead, J.A.O. ref no 9273: Bristol; J.W Arrowsmith for Old Cliftonian Society; April, 1948 যেখানে বিজ্ঞান এবং গণিত শিক্ষার ওপর জোর দেয়া হতো।  ক্লিফটনে কোলসনের একাডেমিক সাফল্য তাকে ১৯২৮ সালে ট্রিনিটি কলেজ, কেমব্রিজে গণিতে একটি প্রবেশিকা বৃত্তি প্রদান করে।  তার ভাই জনও স্কুলে অসাধারণ ফলাফল প্রদর্শন করেছিলেন এবং নিউক্যাসল ইউনিভার্সিটির রাসায়নিক প্রকৌশলের অধ্যাপক হন এবং তিনি রাসায়নিক প্রকৌশলের উপর প্রধান ধারাবাহিকের লেখক ছিলেন।J. F. Richardson, in a preface (page xii) to J. M. Coulson & J. F. Richardson (1996) Coulson & Richardson's Chemical Engineering, volume 1, 5th edition    কেমব্রিজের জীবন  কেমব্রিজে কোলসন প্রথমে গণিত ট্রিপোস অধ্যয়ন করেন। অধ্যয়নের সময় তিনি কলেজ সিনিয়র স্কলারশিপ লাভ করেন এবং ১৯৩১ সালে বিশ্ববিদ্যালয়ের পরীক্ষায় প্রথম শ্রেণী লাভ করেন। এক বছর পরে তিনি পদার্থবিজ্ঞান পার্ট-২ পরীক্ষা চালিয়ে যান ও আরেকটি প্রথম শ্রেণি প্রাপ্ত হন। স্নাতক পর্যায়ে শিক্ষা লাভের সময়ে তিনি বেশ কয়েকটি কলেজ এবং বিশ্ববিদ্যালয়ের সম্মননায় ভূষিত হন। লর্ড রাদারফোর্ড, জে. জে. থমসন, এ.এস. বেসিকোভিচ, স্যার আর্থার এডিংটন, জি.এইচ. হার্ডি, জে.ই. লিটলউড, ফ্রাঙ্ক রামসে এবং এবেনেজার কানিংহাম তার শিক্ষকদের মধ্যে ছিলেন।  ১৯৩২ সালে কোলসন রেল্প এইচ. ফাউলারের সাথে স্নাতকে কাজ শুরু করেন কিন্তু স্যার জন লেনার্ড-জোনসের কাছে চলে যান এবং তার অধীনে ১৯৩৬ সালে পিএইচডি ডিগ্রী লাভ করেন মিথেনের বৈদ্যুতিন কাঠামোর উপর কাজ করার জন্য। এই সময়ের মধ্যে তিনি ১১টি গবেষণাপত্র প্রকাশ করেছেন। তিনি আরও দুই বছর কেমব্রিজে রিসার্চ ফেলো হিসেবে কাজ চালিয়ে যান।   তথ্যসূত্র   বিষয়শ্রেণী:১৯১০-এ জন্ম বিষয়শ্রেণী:১৯৭৪-এ মৃত্যু বিষয়শ্রেণী:কোয়ান্টাম রসায়ন বিষয়শ্রেণী:রয়েল সোসাইটির সভ্য বিষয়শ্রেণী:ইংরেজ রসায়নবিদ বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:তাত্ত্বিক রসায়নবিদ
ই সলিতি ইনোতি ১৯৫৮ সালে মুক্তিপ্রাপ্ত ও মারিও মোনিচেল্লি পরিচালিত ইতালীয় চলচ্চিত্র। এটি ইতালীয় চলচ্চিত্রের একটি অত্যুত্তম নিদর্শন পরিগণিত হয়। "ই সলিতি ইনোতি" কথাটির আক্ষরিক অর্থ "সচরাচর অজ্ঞাত ব্যক্তিরা", যদিও এটি বিগ ডিল অন ম্যাডোনা স্ট্রিট নামে ইংরেজিভাষী দেশগুলোয় মুক্তি পেয়েছিল। এর ইংরেজি শিরোনামটি ভুল অনুবাদের ফসল। কারণ যে কাল্পনিক রোমান সড়কে ছবির ঘটনাপ্রবাহ সংঘটিত হয়, সেটির নাম "ভায়া দেল মাদোনে" বা "মাদোনাদের সড়ক"।  কয়েকজন ছোটখাটো চোরদের গল্পই এ চলচ্চিত্রের মূল উপজীব্য। তারা রোমে একটি বন্ধকি দোকানে চুরি করার ব্যর্থ পরিকল্পনা করে।  এই চোরদের ভূমিকায় অভিনয় করেন ভিত্তোরিও গাসমান, রেনাতো সালভাতোরি, কার্লো পিসাকানে, তিবেরিও মুর্গিয়া ও মারচেল্লো মাস্ত্রোইয়ান্নি। গাসম্যান ও মাস্ত্রোইয়ান্নি উভয়ের কর্মজীবনের ভিতই এ ছবিটি গড়ে দেয়। গাসম্যান পূর্বে হাস্যরসাত্মক চলচ্চিত্রে অভিনয়ের উপযুক্ত বিবেচিত হতেন না। ক্লদিয়া কার্দেনালে একটি ছোট ভূমিকায় অভিনয় করেন। পিয়েরো উমিলিয়ানি রচিত আবহসঙ্গীত জাজ সুরকে নতুন মূর্চ্ছনা প্রদান করে।  ছবির প্রযোজকরা শুরুতে এর সাফল্য নিয়ে শঙ্কিত ছিলেন। তাই বিখ্যাত কমেডিয়ান তোতোকেও তারা এ ছবিতে একটি সংক্ষিপ্ত ভূমিকায় অভিনয় করান। তোতো এখানে চোরদের পরামর্শক হিসেবে কাজ করেন।  দ্য ক্রাইটেরিয়ন কালেকশন ও টুয়েন্টিয়েথ সেঞ্চুরি ফক্স ছবিটি প্রযোজনা করে।   কাহিনীসংক্ষেপ   রোমের একজন পাতি বদমাশ কোসিমো গাড়ি চুরির চেষ্টা করার সময় আটক করা হয়। সে কারাগার থেকে বের হওয়ার জন্য বেপরোয়া হয়ে আছে। আরেকজন কয়েদির কাছ থেকে দুষ্টবুদ্ধি ধার নিয়ে সে একটি চুরির অভিযান চালাতে চায়। উক্ত কয়েদি একজন অসাধু ইটনির্মাতা, যে স্বেচ্ছায় একটি খালি অ্যাপার্টমেন্টের ভোজনকক্ষ এবং একটি বন্ধকি দোকানের সিন্দুকের মাঝে দেয়াল তৈরি করে রেখেছিল। কোসিমোর দলের লোক পেপ্পে নামক এক বক্সারকে ঘুষ দিয়ে তার অপরাধ স্বীকার করে নিতে বলে। ওয়ার্ডেন অবশ্য পেপ্পেকে বিশ্বাস করে না -শেষ পর্যন্ত তাদের দুজনেরই কারাবাস হয়। পেপ্পে কোসিমোকে বলে, তার অপরাধের দায়ে সে তিন বছরের সাজা পেয়েছে। কোসিমো তখন তাকে তার পরিকল্পনার সবকিছু খুলে বলে। পেপ্পে তখন আনন্দের সাথে বলে, তাকে এক বছরের "প্রোবেশন" দেওয়া হয়েছে এবং জেলের গেট দিয়ে সে খুশিমনে বের হয়ে যায়। এতে কোসিমো অত্যন্ত রাগান্বিত হয়।  কোসিমোর দলের সাথে একত্রিত হয়ে পেপ্পে পরিকল্পনা করে। দলের বাকি সদস্যরা হলো- মারিও, মিচেল, তিবেরিও ও ক্যাপানেল্লে।   তথ্যসূত্র    বহিঃসংযোগ            Big Deal on Madonna Street an essay by Bruce Eder at the Criterion Collection  বিষয়শ্রেণী:১৯৫৮-এর চলচ্চিত্র বিষয়শ্রেণী:ইতালীয় চলচ্চিত্র বিষয়শ্রেণী:ইতালীয় ভাষার চলচ্চিত্র বিষয়শ্রেণী:ইতালীয় সাদাকালো চলচ্চিত্র বিষয়শ্রেণী:রোমের পটভূমিতে চলচ্চিত্র বিষয়শ্রেণী:রোমে ধারণকৃত চলচ্চিত্র
ধুবড়ী রেলওয়ে স্টেশন হল ফকিরাগ্রাম-ধুবরি শাখা লাইনের টার্মিনাল রেলওয়ে স্টেশন। এটি নিউ কোচবিহার-গোলোকগঞ্জ শাখা লাইনের সাথেও লিঙ্ক করে।যোগীঘোপার সাথে ধুবড়ীকে সংযুক্ত করতে একটি নতুন লাইন স্থাপন করা হচ্ছে।এটি ভারতের আসাম রাজ্যের ধুবড়ী জেলার ব্রহ্মপুত্রের পশ্চিম তীরে অবস্থিত। গুরুত্বপূর্ণ ট্রেন যেমন আলিপুরদুয়ার-শিলঘাট টাউন রাজ্য রানি এক্সপ্রেস, শিলিগুড়ি-ধুবরি ইন্টারসিটি এক্সপ্রেস ধুবড়ী থেকে পাওয়া যায়।   ভূগোল   ধুবরি জেলা আসামের দক্ষিণ-পশ্চিম কোণে অবস্থিত। এটি বাংলাদেশ, এবং ভারতের পশ্চিমবঙ্গ ও মেঘালয় রাজ্যের সীমানা।ব্রহ্মপুত্র নদী জেলাটিকে দুটি ভাগে বিভক্ত করেছে। ব্রহ্মপুত্রের উপনদী যেমন গঙ্গাধর, গৌরাঙ্গ, টিপকাই, উত্তরে চম্পামতি এবং দক্ষিণে জিঞ্জিরাম, জিনারি এবং কালু এই এলাকার বন্যার জন্য  প্রধানত দায়ী ।   ইতিহাস   ফকিরাগ্রাম-ধুবরি লাইনটি  -এ রূপান্তরের পর ২০১০ সালের সেপ্টেম্বরে খোলা হয়েছিল) ।ধুবরি রেলওয়ে স্টেশন প্রাথমিকভাবে ১৯০৪ সালে খোলা হয়েছিল।১৯৮৮ সালে বন্যার জল ট্র্যাকগুলিকে ডুবিয়ে দিয়েছিল। ২০১০ সালে গেজ রূপান্তরের পরে দীর্ঘ লাইন প্রস্তুত ছিল।  ষাটের দশক পর্যন্ত ছিল এক  কোচবিহার থেকে গোলোকগঞ্জ হয়ে ধুবরি পর্যন্ত মিটারগেজ রেলপথ ।তখন এটি আসাম লাইন রেলওয়ে সার্ভিস নামে পরিচিত ছিল।দেশভাগের পরেও এটি পূর্ব পাকিস্তানকে সংযুক্ত করেছিল।তবে সত্তরের দশকে গদাধরের ওপর রেল-কাম-সড়ক সেতু ভেঙে যাওয়ায় সেই সংযোগের অবসান ঘটে।সেতুটি পুনর্নির্মাণ করা হয়েছে এবং ট্র্যাকটি আবার ব্রডগেজ হিসাবে স্থাপন করা হয়েছে। ধুবরি-নিউ জলপাইগুড়ি আলিপুরদুয়ার জং হয়ে আন্তঃনগর এক্সপ্রেস ২০১২ ফেব্রুয়ারিতে চালু করা হয়েছিল।   তথ্যসূত্র    বহিঃসংযোগ   বিষয়শ্রেণী:ধুবড়ী জেলার রেলওয়ে স্টেশন বিষয়শ্রেণী:আলিপুরদুয়ার রেলওয়ে বিভাগ বিষয়শ্রেণী:পশ্চিমবঙ্গের রেলওয়ে স্টেশন বিষয়শ্রেণী:১৯০৩-এ ভারতে চালু রেলওয়ে স্টেশন
বিজয় দাস ছিলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের সাথে যুক্ত ছিলেন। তিনি ১৯৭১ থেকে ১৯৭৭ সাল পর্যন্ত পশ্চিমবঙ্গ বিধানসভায় পিংলা আসনের প্রতিনিধিত্ব করেছিলেন।  দাস ১ জানুয়ারি ১৯২৮ সালে মেদিনীপুর জেলার জলচক শহরে জন্মগ্রহণ করেন।Who's who 1972: General Election, March 1972. West Bengal Legislative Assembly Secretariat, 1974. p. 16 তিনি গুণধর দাসের পুত্র। তিনি ময়না পূর্ণানন্দ বিদ্যাপীঠে পড়াশোনা করেন। দাস পরবর্তীতে মেদিনীপুর কলেজ এবং কলকাতা বিশ্ববিদ্যালয়ে এমএ এবং বিটি ডিগ্রি অর্জন করেন। দাস পেশায় একজন শিক্ষক ছিলেন। তিনি ওয়েস্ট বেঙ্গল হেডমাস্টারস অ্যাসোসিয়েশনের সদস্য ছিলেন। তিনি প্রভাবতীর সাথে বিবাহবন্ধনে আবদ্ধ হন, এই দম্পতির চার ছেলে এবং দুই মেয়ে ছিল।  স্থানীয় ভারতীয় জাতীয় কংগ্রেসের রাজনীতিবিদ হিসেবে, দাস জলচক আঁচল পঞ্চায়েতের উপপ্রধান হিসেবে দায়িত্ব পালন করেন।  ভারতীয় জাতীয় কংগ্রেস ১৯৬৯ সালের পশ্চিমবঙ্গ বিধানসভা নির্বাচনে পিংলা আসনের জন্য দাসকে প্রার্থী করে। দাস ২৫,২২৫ ভোট (৪৫.০৯%) পেয়ে দ্বিতীয় স্থানে ছিলেন।Election Commission of India. STATISTICAL REPORT ON GENERAL ELECTION, 1969 TO THE LEGISLATIVE ASSEMBLY OF WEST BENGAL ১৯৭১ সালের পশ্চিমবঙ্গ বিধানসভা নির্বাচনে তিনি পিংলা আসন থেকে জয়লাভ করেন, ২৪,৮৯২ ভোট (৪৫.৯৩%) পেয়ে।  ১৯৭২ সালের পশ্চিমবঙ্গ বিধানসভা নির্বাচনে তিনি পিংলা আসনটি ধরে রাখেন, ২৯,৪৬০ ভোট (৫৮.৬২%) পেয়ে।Election Commission of India. STATISTICAL REPORT ON GENERAL ELECTION, 1972 TO THE LEGISLATIVE ASSEMBLY OF WEST BENGAL ১৯৭৭ সালের পশ্চিমবঙ্গ বিধানসভা নির্বাচনে পিংলা আসন থেকে দাস হেরে যান, ১৩,০৩০ ভোট (২৮.৮৮%) পেয়ে দ্বিতীয় স্থানে থাকেন।Election Commission of India. STATISTICAL REPORT ON GENERAL ELECTION, 1977 TO THE LEGISLATIVE ASSEMBLY OF WEST BENGAL   তথ্যসূত্র   বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ১৯৭২-১৯৭৭ বিষয়শ্রেণী:পশ্চিমবঙ্গ বিধানসভার সদস্য ১৯৭১-১৯৭২ বিষয়শ্রেণী:১৯২৮-এ জন্ম বিষয়শ্রেণী:পশ্চিম মেদিনীপুর জেলার ব্যক্তি
শ্রীমঙ্গলেশ্বরী কালী মন্দির বাংলাদেশের বিখ্যাত হিন্দু মন্দিরসমূহের মধ্যে অন্যতম। এই মন্দিরের প্রধান দেবতা হলেন শ্রীমঙ্গলেশ্বরী কালী মাতা ও মহাদেব। এটি বাংলাদেশের মৌলভীবাজার জেলার  শ্রীমঙ্গলে অবস্থিত একটি বিখ্যাত কালী মন্দির।  ইতিহাস  ২০১২ সালে মন্দিরটি নির্মাণ কাজ শুরু হয়েছিল। মন্দিরটি উদ্বোধন করা হয় । মন্দিরের  প্লেন, ডিজাইন ও নির্মাণকাজ তদারকি করেন প্রকৌশলী নিশিত রঞ্জন দত্ত পুরকায়স্থ। তিনি জানান, ১৩০০ বর্গফুট জায়গার উপর এই মন্দির নির্মাণ করা হয়। মন্দিরের উচ্চতা ৪৮ ফুট। প্রবেশ এবং বের হওয়ার জন্য মন্দিরের চারদিকে পাঁচটি ফটক রয়েছে। মন্দিরটি নির্মাণও করা হয়েছে পাঁচটি স্তরে। রয়েছে ছোট বড় পাঁচটি চুড়া। কারুকাজে রয়েছে জবা ফুল, বেলপাতা ও স্বস্তিকা। কালি মাতাকে প্রদক্ষিণের জন্য মূল মন্দিরের ভেতরে রাখা হয়েছে ফাঁকা বারান্দা।  গুরুত্ব  আনন্দময়ী কালী হলো দেবী আদ্যাশক্তি মহামায়া রূপবিশেষ। বিশ্বাসমতে, তিনি খুবই জাগ্রত।  পূজা  শ্যামাপুজো এই মন্দিরের প্রধান উৎসব। প্রতিদিন সকাল ৭টা থেকে রাত্র ৮টা পর্যন্ত মন্দির খোলা থাকে। শ্যামাপুজো তিথিতে এই মন্দিরে হাজার হাজার ভক্তবৃন্দ এই মন্দিরে মঙ্গলেশ্বরী মাতা পূজা দিতে আসেন এই মন্দিরে। ভক্তরা এই মন্দিরে মানতও করেন।  তথ্যসূত্র  বিষয়শ্রেণী:মৌলভীবাজার জেলার হিন্দু মন্দির
জুনাব আলী (১ মে ১৯৩৭-১৫ মে ১৯৮৫) বাংলাদেশের আইনজীবী ও রাজনীতিবিদ যিনি তৎকালীন সিলেট-১৯ আসনের সংসদ সদস্য ছিলেন।   জন্ম ও প্রাথমিক জীবন  জুনাব আলী ১ মে ১৯৩৭ সালে তৎকালীন ব্রিটিশ ভারতের আসামের সিলেট জেলার হবিগঞ্জ মহকুমার বানিয়াচংয়ের দক্ষিণ যাত্রাপাশা মহল্লায় জন্মগ্রহণ করেন। ১৯৫৩ সালে তিনি বানিয়াচংয়ের এল আর হাই স্কুল থেকে মেট্রিকুলেশন পাশ করেন। ১৯৫৫ সালে হবিগঞ্জের বৃন্দাবন কলেজ থেকে আইএ ও ১৯৫৭ সালে একই কলেজ থেকে বিএ পাশ করেন। এর পর ঢাকা সেন্ট্রাল ল কলেজ থেকে এলএলবি পাশ করেন।   রাজনৈতিক জীবন  জুনাব আলী ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন সিলেট-১৯ আসন থেকে সংসদ সদস্য নির্বাচিত হন।   মৃত্যু  জুনাব আলী ১৫ মে ১৯৮৫ সালে হবিগঞ্জের নিজ বাড়িতে মৃত্যুবরণ করেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:হবিগঞ্জ জেলার রাজনীতিবিদ বিষয়শ্রেণী:১৯৩৭-এ জন্ম বিষয়শ্রেণী:১৯৮৫-এ মৃত্যু বিষয়শ্রেণী:বৃন্দাবন সরকারি কলেজের প্রাক্তন শিক্ষার্থী বিষয়শ্রেণী:হবিগঞ্জ জেলার ব্যক্তি
রামনাথপুর ইউনিয়ন বাংলাদেশের রংপুর বিভাগের রংপুর জেলার বদরগঞ্জ উপজেলার অন্তর্গত একটি ইউনিয়ন পরিষদ। এটি ৩৫.২০ বর্গকিমি (১৩.৫৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,৬৩০ জন। ইউনিয়নটিতে মোট গ্রামের সংখ্যা ১২টি ও মৌজার সংখ্যা ৮টি।  গ্রামসমূহ  উত্তর রামনাথপুর  দক্ষিণ রামনাথপুর  উত্তর মুকসুদপুর  দক্ষিণ মুকসুদপুর  রামকৃষ্ণপুর  রামকৃষ্ণপুর-মুকসুদপুর  কিসমত ঘাটাবিল  হাজীপুর  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:বদরগঞ্জ উপজেলার ইউনিয়ন
জিরাট রেলওয়ে স্টেশন হল পূর্ব রেলওয়ের হাওড়া রেল বিভাগে অবস্থিত একটি কলকাতা শহরতলি রেল স্টেশন। এটি ভারতের পশ্চিমবঙ্গ রাজ্যের হুগলী জেলায় ব্যান্ডেল-কাটোয়া লাইনে অবস্থিত।  ইতিহাস ইস্ট ইন্ডিয়ান রেলওয়ে কোম্পানির হুগলী কাটোয়া রেলওয়ে বিভাগ ১৯১৩ সালে ব্যান্ডেল হতে কাটোয়া রেলওয়ে স্টেশন পর্যন্ত রেল লাইন তৈরি করে। জিরাট রেলওয়ে স্টেশন সহ সম্পূর্ণ রেলপথটির বৈদ্যুতিকরণ (২৫ কিলো ভোল্ট ওভারহেড) সম্পন্ন হয় ১৯৯৪-৯৬ সালে।  তথ্যসূত্র  বিষয়শ্রেণী:হুগলী জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:হাওড়া রেলওয়ে বিভাগ
১৪ থেকে ১৭ শতক সময়কালের ইউরোপিয় স্থাপত্যকে রেনেসাঁ স্থাপত্য বলা হয়, যা প্রাচীন গ্রিক ও রোমান সভ্যতা এবং তার বস্তুবাদী সংস্কৃতির বিভিন্ন অনুষঙ্গের চেতনাগত পুনরুদ্ধার ও বিকাশকে নির্দেশ করে। স্টাইলের দিক থেকে গথিক স্থাপত্যকে অনুসরণ করে, রেনেসাঁ স্থাপত্য পরিণতি পায় ব্যারক স্থাপত্যে। ফ্লোরেন্সে উদ্ভব লাভ করে তা ধীরে ধীরে ইতালির অন্যান্য শহরেও ছড়িয়ে পড়ে, যার পেছনের কারিগরদের একজন হলেন ফিলিপ্পো ব্রুনেলেস্কি। এর প্রভাব পরবর্তীতে বিভিন্ন সময়ে বিভিন্ন মাত্রায় বিস্তার লাভ করে ফ্রান্স, জার্মানি, ইংল্যান্ড, রাশিয়াসহ ইউরোপের অন্যান্য অনেক স্থানে।  রেনেসাঁ স্টাইল মূলত গুরুত্বারোপ করে বিভিন্ন অংশের প্রতিসমতা, অনুপাত, জ্যামিতিক ও নিয়মিত আকারের ওপর; যার নমুনা আমরা দেখি বিভিন্ন প্রাচীন স্থাপত্যে - বিশেষ করে প্রাচীন রোমান স্থাপত্যে। রেনেসাঁ স্থাপত্যের গুরুত্বপূর্ণ বৈশিষ্ট্য - যেমন স্তম্ভ, পিলাস্টার, আর্চ, গম্বুজ, নিশে ও অ্যাডেকুল এর ব্যবহার - মধ্যযুগের জটিল ও অনিয়মিত আকারের স্থাপত্যকে বাতিল করেছে।   উৎপত্তি  রেনেসাঁ শব্দটি এসেছে "la rinascita" থেকে, যার অর্থ পুনরুৎপত্তি। এর প্রথম ব্যবহার দেখা যায় জর্জিও ভাসারি এর লেখা  Vite de' più eccellenti architetti, pittori, et scultori Italiani বইয়ে। যদিও রেনেসাঁ শব্দটি প্রথম ব্যবহার করেন ফরাসি ইতিহাসবিদ জুল মিশেল, এর একটি বিস্তারিত ব্যাখ্যা প্রদান করেন সুইস ইতিহাসবিদ জ্যাকব বার্কহার্ড।   চিত্রশালা     তথ্যসূত্র   বিষয়শ্রেণী:স্থাপত্য ইতিহাস বিষয়শ্রেণী:স্থাপত্য শৈলী বিষয়শ্রেণী:ইউরোপীয় স্থাপত্য বিষয়শ্রেণী:ইতালির স্থাপত্য বিষয়শ্রেণী:১৫শ শতাব্দীর স্থাপত্য বিষয়শ্রেণী:১৬শ শতাব্দীর স্থাপত্য
ভেসাল জাল হলো মাছ ধরার ফাঁদ। এটি বেয়াল জাল নামেও পরিচিত। এটি এমন একটি মাছ ধরার পদ্ধতি যা পানির একটি নির্দিষ্ট গভীরতা পর্যন্ত ডুবিয়ে দেয়া হয়। তারপর মাছ প্রবেশ করলে উত্তোলন করে মাছ ধরা হয়।  এ জালগুলো অনেক সমতল বা থলে আকৃতির, আয়তক্ষেত্র, পিরামিড বা শঙ্কুর মতো হতে পারে। বেয়াল জাল জেলে তার হাত দিয়ে পরিচালনা করতে হয়। এটি কখনো নির্দিস্থানে বসিয়ে কিংবা নৌকা দিয়েও পরিচালনা করা যায়।  ভেসাল জাল কখনও কখনও "গভীর জাল" নামেও পরিচিত হয়, যদিও এ শব্দটি হাত জাল ক্ষেত্রেও প্রয়োগ করা হয়।    ধরন   বাঁশ ও জালের সমন্বয়  ভেসাল জাল বানাতে বাঁশ ও জাল তৈরি উপযোগী সুতা ব্যবহৃত হয়। সাধারণত ত্রিভুজাকৃতির একটি লম্বা বাঁশের ফ্রেম থাকে। এ ফ্রেম জুড়ে জাল সংযুক্ত করা হয়। প্রাথমিকভাবে ছোট মাছ ধরতে এর ব্যবহার হয়ে থাকে। এটির একপাশ পানির তলদেশে ডুবে যায়, অপর পাশ জেলের হাতে থাকে। বাংলাদেশের উপকূলীয় এলাকা, ছোট নদী ও খালে এর ব্যবহার বেশি দেখা যায়। জেলে একটি মাচা তৈরি করে সেখান থেকে নিজেকে নিরাপদ স্থান দাঁড় করিয়ে এ জালটি মাছ ধরার কাজে পরিচালনা করে।     নৌ-যানে পরিচালিত ভেসাল জাল  নৌকা চালিত ভেসাল জাল বা বিভিন্ন জলবাহী জাহাজ থেকে পরিচালিত ভেসাল জাল রয়েছে। এসব নৌযানে কখনো কখনো হাত দ্বারা বা যন্ত্র দ্বারা  জালকে উঁচু করে পানি থেকে তোলা হয় আবার পানির গভীরে পাঠানো যায়। নৌকা বা নৌকাতে থাকা কয়েকটি খুঁটির সাথে বেঁধে শক্তভাবে যুক্ত রাখা হয়। এ জাল দিয়ে মাছ ধরতে কখনো কখনো  বাতি বা বিভিন্ন কৌশল ব্যবহৃত হয়। যা মাছকে আকৃষ্ট করে এবং জালে নিয়ে আসতে সহায়তা করে।     তৈরি পদ্ধতি  ভেসাল জাল সাধারণত অন্যান্য জালগুলোর চেয়ে কিছুটা বড়ো আকৃতির হয়। এটি একটি বাঁশ-কাঠের কাঠামোতে স্থায়ীভাবে সংযুক্ত থাকে। জেলে হাত দিয়ে জালটি ব্যবহার করতে পারে এবং মাছ ধরার সময় গুটিয়ে নিয়ে মাছ তার থলেতে রাখতে পারে।   চিত্রশালা     আরও দেখুন   প্রজাপতি জাল   ঝাঁকি জাল   হাত জাল  ঠেলা জাল  বুচনা জাল   তথ্যসূত্র   বিষয়শ্রেণী:মাছ ধরার সরঞ্জাম বিষয়শ্রেণী:মাছ ধরার কৌশল